ईरान में 2 को फांसी दी गई  
इनमें से एक व्यक्ति के खिलाफ पुलिसकर्मी की पीटकर हत्या करने और दूसरे के खिलाफ मादक पदार्थों की तस्करी का आरोप था।
ईरान में सोमवार को दो लोगों को फांसी पर लटकाया गया। इनमें से एक व्यक्ति के खिलाफ पुलिसकर्मी की पीटकर हत्या करने और दूसरे के खिलाफ मादक पदार्थो की तस्करी का आरोप था।  समाचार एजेंसी एकेआई के मुताबिक एक व्यक्ति को खोरामडारेच में जबकि दूसरे को अरबेदी में फांसी दी गई।   ईरान में हत्या और नशीले पदार्थो की तस्करी में मौत की सजा देने का प्रावधान है।   गौरतलब है कि अंतर्राष्ट्रीय मानवाधिकार संस्था एमनेस्टी इंटरनेशनल के मुताबिक ईरान, सऊदी अरब, चीन, अमेरिका और यमन में फांसी पर लटकाए जाने के मामले सबसे अधिक सामने आते हैं।